L 222/160
SK
Úradný vestník Európskej únie
8.9.2023
4.4.2.15.
Pomoc pri nástupe a výstupe Musia sa vykonávať prevádzkové predpisy na zabezpečenie toho, aby si personál uvedomoval skutočnosť, že osoby so zdravotným postihnutím a osoby so zníženou pohyblivosťou môžu pri nástupe do vlaku a výstupe z vlaku potrebovať pomoc, a aby v prípade potreby takúto pomoc poskytol.
Podmienky poskytnutia pomoci osobám so zdravotným postihnutím a osobám so zníženou pohyblivosťou sú vymedzené v nariadení (EÚ) 2021/782.
4.4.2.16.
Nástupište – prevádzková zóna pre pomocné zariadenie na nástup a výstup invalidného vozíka Železničný podnik a manažér infraštruktúry alebo manažér stanice musia spoločne vymedziť zónu na nástupišti, kde sa bude zariadenie pravdepodobne používať, a musia preukázať jej oprávnenosť.
Táto zóna musí byť zlučiteľná s existujúcimi nástupišťami, pri ktorých bude vlak pravdepodobne zastavovať.
Preto musí byť miesto zastavenia vlaku v niektorých prípadoch upravené, aby bola splnená táto požiadavka.
Musia sa vykonávať prevádzkové predpisy s cieľom zohľadniť rôzne zostavy vlaku (pozri bod 4.2.1.12), aby sa miesta zastavenia vlakov mohli stanoviť vzhľadom na prevádzkové zóny pre pomocné zariadenia na nástup a výstup.
4.4.2.17.
Použitie pohyblivých schodíkov v prípade núdze Musia sa vykonávať prevádzkové predpisy v súvislosti s núdzovým uložením alebo použitím mostíkovej plošiny v prípade výpadku elektriny.
4.4.2.18.
Prevádzkové kombinácie a nevyhovujúcich tejto TSI
železničných
koľajových
vozidiel
vyhovujúcich
tejto
TSI
Pri zostavovaní vlaku z kombinácie železničných koľajových vozidiel, z ktorých nie všetky spĺňajú tieto špecifikácie, sa musia vykonávať prevádzkové postupy, ktorými sa zabezpečí, aby boli vo vlaku k dispozícii minimálne dve miesta pre invalidné vozíky, ktoré spĺňajú požiadavky tejto TSI.
Ak sú vo vlaku k dispozícii toalety, musí byť zabezpečený prístup používateľov invalidných vozíkov k univerzálnym toaletám.
V prípade takýchto kombinácií železničných koľajových vozidiel musia byť zavedené postupy na zabezpečenie dostupnosti vizuálnych a zvukových informácií o trase vlaku vo všetkých vozidlách.
Je prípustné, aby systémy dynamických informácií, miesta pre invalidné vozíky, univerzálne toalety, priestory na spanie prístupné pre invalidné vozíky a zariadenia na privolanie pomoci neboli počas prevádzky v takýchto zostavách plne funkčné.
4.4.2.19.
Zostavovanie vlakov z jednotlivých vozidiel vyhovujúcich tejto TSI V prípade, že sa vytvorí zostava z vozidiel, ktoré boli posudzované jednotlivo v súlade s bodom 6.2.7, musia byť zavedené prevádzkové postupy na zabezpečenie toho, aby celý vlak spĺňal požiadavky bodu 4.2 tejto TSI.
4.4.2.20.
Poskytovanie služieb vo vlakoch Ak sa cestujúcim poskytuje služba v osobitnom priestore vlaku, do ktorého používatelia invalidných vozíkov nemajú prístup, musia byť zavedené prevádzkové prostriedky, ktorými sa zabezpečí: a) aby používatelia invalidných vozíkov mali k dispozícii bezplatnú pomoc, aby sa mohli k službe dostať, alebo b) aby sa služba používateľom invalidných vozíkov poskytovala bezplatne v priestoroch pre invalidné vozíky, pokiaľ povaha služby neznemožňuje jej poskytovanie v týchto priestoroch.“ 39.
Bod 4.4.3 sa nahrádza takto: „4.4.3.
Poskytovanie pomocných zariadení na nástup a výstup a poskytovanie pomoci Manažér infraštruktúry alebo manažér stanice a železničný podnik uzatvoria dohodu o poskytovaní pomocných zariadení na nástup a výstup a o zaobchádzaní s nimi, ako aj o poskytovaní pomoci a náhradnej prepravy v súlade s nariadením (EÚ) 2021/782, v ktorej sa určí, ktorá strana je zodpovedná za prevádzku pomocných zariadení na nástup a výstup a náhradnej prepravy.
Manažér infraštruktúry [alebo manažér (manažéri) stanice] a železničný podnik musia zabezpečiť, aby rozdelenie úloh, na ktorom sa dohodnú, bolo čo najschodnejším celkovým riešením.
V takýchto dohodách sa zohľadní oblasť použitia pomocných zariadení na nástup a výstup uvedená v bodoch 5.3.1.2, 5.3.1.3, 5.3.2.9 a 5.3.2.10.